《和叔赐对榴花》
宋代·李洪

安石榴开夏已深，动人绛萼绿成阴。
色空喻火宜知戒，伐性如斤莫浪侵。
半吐蹙巾传丽曲，同寻双叶寓欢心。
老来体物辜诗兴，种种霜颠愧玳簪。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。